አዲስ አበባ መጋቢት 14/2006 ኢትዮጵያ የምግብ ዋስትናን ለማረጋገጥ እያደረገች ያለው ጥረት ውጤታማ መሆኑን ታዋቂው የሆሊውድ የፊልም አክተር ጄኪ ቻን ገለጸ።ጄኪ ቻን በዓለም የምግብና የግብርና ድርጅት ድጋፍ ኢትዮጵያ ውስጥ እየተከናወኑ የሚገኙ ፕሮጀክቶችን ተዘዋውሮ ከጎበኘ በኋላ በሰጠው ጋዜጣዊ መግለጫ በዘርፉ ኢትዮጵያ እያካሄደች ያለው ጥረት አመርቂ መሆኑን ገልጿል።አርሶ አደሮች በግብርና ግብአት አቅርቦት፣ በሰብል አመራረጥና አቅርቦት እንዲሁም በመሬት አያያዝና አጠቃቀም ዙሪያ የቴክኒክ ድጋፍ እንደሚደረግላቸው በቅርበት ማረጋገጥ እንደቻለ ተናግሯል።የኢትዮጵያ መንግሥት ከድርጅቱ ጋር በመሆን ረሃብን በማስወገድ የምግብ ዋስትና ለማረጋገጥ እየሰራ ያለውን ሰፊ ሥራ በፋውንዴሽኑ አማካይነት ለመደገፍ ዝግጁ መሆኑን ነው ጄኪ ቻን ያረጋገጠው።አክተሩ ኢትዮጵያ ውስጥ ባካሄደው ጉብኝትና የምግብ ዋስትና ለማረጋገጥ እየተደረገ ባለው እንቅስቃሴ መደሰቱን ገልጾ ቀደም ሲል…
